**AVIZAT,**

 **SECRETAR GENERAL**

**Georgeta BUMBAC**

 **APROB,**

 **MINISTRUL SĂNĂTĂȚII**

 **Alexandru Florin ROGOBETE**

**REFERAT DE APROBARE**

 Direcția medicină de urgenţă, conform prevederilor Regulamentului de organizare și funcționare al Ministerului Sănătății, aprobat prin *Ordinul nr. 4601/18.09.2024*, cuprinde în sfera de activitate atribuţii legate de administrarea, finanțarea și derularea acţiunilor prioritare (A.P.) privind pacientul critic, între care se numără şi AP- ARSURI reglementată prin *Ordinul ministrului sănătăţii nr.**1419 din 12 decembrie 2017 privind aprobarea modului de administrare, finanțare și implementare a acțiunilor* *prioritare pentru tratamentul pacienților cu arsuri,* cu modificările și completările ulterioare.

 Din punct de vedere ştiinţific şi metodologic, la nivel naţional, AP- ARSURI este coordonată de către un Colectiv de lucru format din specialişti în specialitatea chirurgie plastică, estetică și microchirurgie reconstructivă, denumit CL- ARSURI, constituit în conformitate cu prevederile art. 15 din *Hotărârea Guvernului nr. 144/2010 privind organizarea şi funcţionarea Ministerului Sănătăţii*, cu modificările şi completările ulterioare.

 Spitalul Județean de Urgență Slatina prin adresa  nr. 29739/11.07.2025, înregistrată la Ministerul Sănătății-Direcția medicină de urgentă sub nr. 1538/15.07.2025/AFR 1398 din 14.07.2025 a solicitat includerea în programul AP- ARSURI, adresă ce a fost transmisă Colectivului de Lucru al AP- ARSURI.

 Colectivul de Lucru al AP- ARSURI a analizat cererea, constatând că sunt îndeplinite condițiile privind includerea unității sanitare anterior menționate în programul AP- ARSURI, fapt consemnat în Referatul CL- ARSURI din data de 04.09.2025, transmis și înregistrat la Ministerul Sănătății sub nr. ­­­­­­­­2166/04.09.2025.

 În acest sens este necesară completarea Ordinului ministrului sănătății nr.1419 din 12 decembrie 2017 prin introducerea în cuprinsul art. 24, a Spitalului Județean de Urgență Slatina, completând astfel lista unităților sanitare nominalizate să desfășoare AP- ARSURI

Faţă de cele prezentate, în vederea asigurării respectării normelor de tehnică legislativă, a fost elaborat *proiectul de ordin* *pentru completarea Ordinului ministrului sănătăţii nr.* *1419 din 12 decembrie 2017 privind aprobarea modului de administrare, finanţare şi implementare a acţiunilor prioritare pentru tratamentul pacienților cu arsuri,*pe care dacă sunteţi de acord, vă adresăm rugămintea de a-l aproba în vederea publicării în Monitorul Oficial al României partea I.

Cu consideraţie,

**DIRECTOR,**

dr. Ximena MOLDOVAN

cons. sup. dr.Călin JURCA